**Müra koosolek Viru-Nigula vallas 22.08.25**

**Kehtima jäänud senised kokkulepped**

1. Puiduterminali platsidel ei tekitata otsatasandajatega impulssmüra ega sellele iseloomulikku heli tööpäevadel ajavahemikus 19:00–07:00 ning nädalavahetustel kogu ööpäeva vältel.
2. Laadimistegevus korraldatakse viisil, mis tagab öisel ajal mürahäiringu võimalikult vähese taseme.
3. Eesmise puiduvirna olemasolu tagab müra vähendava mõju Sadama tee 21, 23 ja 25 majadele.

**Täiendavad kokkulepitud parendustingimused müra- ja valgusreostuse vähendamiseks**

1. Laadimistegevuse käigus vähendatakse müra taset (mh keelatakse häirivad signaalid) ning piiratakse tehniliste võimaluste piires valgusreostust,.
2. Vald tellib uue pideva müra seire, mis viiakse läbi laadimistegevuse ajal (sh võimaliku impulssmüra tekitamisel) pikema aja vältel (perioodi pikkuse täpsustame), et hinnata täiendavate meetmete (nt müraseinad, -vallid vms) rakendamise vajadust.
3. Eesmistel puiduvirnadel toimuvate laadimistegevuste puhul tuleb piirata kraanadest lähtuva müra ja vibratsiooni taset.
4. Perspektiivis näha (vajadusel) ette statsionaarsete müratõkete rajamine. Vajadus sõltub eelnevalt kirjeldatud müraseire tulemustest.
5. Sadama piirkonna elanikud saadavad müra tekitamise tõestuseks salvestatud videod nii ettevõtetele kui Viru-Nigula vallavalitsusele.

**Muudatused**

1. Impulssmüra või muude mürahäiringute korral ei pöörduta enam sadama stividori poole, vaid helistatakse öörahu rikkumise fikseerimiseks numbrile 112.
2. Järgmisel päeval edastatakse vastav teave kirjalikult nii ettevõtetele kui ka vallale.